「你係咪嬲我呀」熱爆全網 小學辯論賽男女主角去向曝光
「你係咪嬲我呀」熱爆全網,一段近13年前的小學辯論比賽片段出土,以「香港兒童真幸福」為辯題,當中反方女生出其不意以一句反問嚇窒全場,而反方一隊女學生近況亦曝光。
2011年第五屆聯校小學辯論比賽冠軍賽,由油麻地天主教小學(海泓道)擔任正方,協恩中學附屬小學則為反方,以「香港兒童真幸福」為辯題輪流發表論點。在自由辯論環節油天陳同學發言後,協恩一位女生反駁:「友方同學我哋辯論成日等唔等於我哋幸福呀?」她突然問道:「友方同學,我答完你到你答我,你哋係咪嬲我呀?」
被嚇到O咀的正方同學反應極快隨即反問「今日我嬲唔嬲你,同呢個辯論比賽有乜嘢關係呀?」反方的女生不依不饒,繼續追問「你究竟嬲唔嬲我呀?」男生則情緒激動地強調:「我哋不如做咗正經嘢先,而家打辯論比賽,唔好玩啦」,並繼續陳述自己的理據,贏得全場掌聲。有指曾任教協恩辯論隊的老師指,當年片中女生已成為律師,至於片中男同學有網民則留言透露「個男仔已經移咗民」。